Uitdrukking: Tussen die reëls leesArgieffoto Uitdrukking: Tussen die reëls lees Betekenis: Gevolgtrekkings maak uit die trant van ŉ teks, nie die letterlike woorde nie Waar kom dit vandaan? Vroeër het geheime agente ŉ soort ink gebruik wat onsigbaar was en wat eers deur die ontvanger behandel moes word om dit sigbaar te maak. Suurlemoensap is byvoorbeeld een so ŉ “geheime ink” wat op wit papier moeilik gesien kan word totdat die papier verhit word en die sap verkleur. As ŉ boodskap net ŉ blanko stuk papier was, sou dit die vyand agterdogtig maak. Die afsender het dus ŉ skynbaar onskuldige boodskap geskryf en die geheime woorde tussen die reëls met onsigbare ink aanbring. Die ontvanger het op hierdie manier die boodskap letterlik dus tussen die reëls kon lees.